Tuesday, December 28, 2010
اورمو آدلیم لاری - میرزه حبیب آغازاده
ميرزه حبيب اورمونون آيريملو طايفاسينداندیر و 1262گونه ش ايلي ایله اورمو شه هه رينده دونيايه گوز آچميشدير. آناسي گوندوزلو طايفاسيندان ساییلیر. 1283گونش ايلينده اورمونون آيدينلاريلا بير گه فرياد (هايقيريش) گونده ليگين چاپ ائتميشدير ، همين گونده ليگ سونرا فروردين آديلا چاپ اولوردو. ميزه حبيب نشر معارف جمعيتين قوردو . بو جمعيت ده میرزه ماحمود غزنوی، ماحمود اشراف زاده ،صادق زاده چاليشيرديلار. همين گونده ليك سونرا ايستيبداد طرفيندن توقيف اولوندو اونون يازارلاري او جومله دن حاج موءید التجار، حاج محمد زهتاب، حاج ناظم قره باغی، میرزا علی عسگر آبادی و ابوطالب علیزاده چوخلو اذيت لر چكديلر. روس اوردوسو اورمونوايشغال ائتديك دن سونرا رحمتليك صادق الملک (معارف ايداره سينين باشقانين) دارا چكدي. رحمتليك غزنوی و اشراف زاده آوروپا يا قاچديلار و آقازاده عوثمانلی كونسولوسلوقونا پناه آپاردي و سونرالار تهرانا كوچدي.1297 گونه ش ايلي ایله 500 تبريزلي موجاهيدين باشيندا اولاراق شرفخانا بندرين باسيب و اوراني روس اوردوسوندان گئري آلدي. بو زامان ميرزه حبيب خياواني حكومتينده آزه ربايجان فرقه سينين مركزي كوميته سينده عوضويدي. بو فتح و اوندان اله گلن سورسات و اذوقه تبريزي 6 آي موحافيظه اتدي. همچنين ارمني اوردوسونون خوي شهرينه آلماسيندان قورودو.
فروردين گونده ليگي كي خياواني زامانيندا اورمودا و توركجه چاپ اولونوردو بو فرقه نين اورمودا اولان رسمي نشريه سيميش. رحمتليك ميزه حبيب آغازاده 1339گونش ايلي دونياسين دييشديرميشدير.
اورمولو تایماز
Posted by Umud Urmulu at 1:09 AM
Açar Sözler: آدلیم, آذربایجان غربی, آزربایجان, اورمو, اورمیه, تاریخ, ترک, تورک, شهر ارومیه, مشاهیر, مقاله
Subscribe to: Post Comments (Atom)
eng_Latn azb_Arab azb_Arab azb_Arab azb_Arab eng_Latn azb_Arab eng_Latn